《寒碧轩为玉岩琏上人赋》
明代·陶宗仪

花惟薝卜树旃檀，地位清高眼界宽。云彩半分冰鉴碧，天光倒界露壶寒。

静凭曲槛湔凡趣，宴坐曾轩习止观。本性空明犹湛水，未教风外起波澜。

作者简介：（1316—?）元末明初浙江黄岩人，字九成，号南村。元末应试不中。于学问无所不窥。元末避兵，侨寓松江之南村，因以自号。累辞辟举，入明，有司聘为教官。永乐初卒，年八十余。辑有《说郛》、《书史会要》，著《南村诗集》、《辍耕录》。